Френска грижа от Fun`Ethic – Petite Mod
Френска грижа от Fun`Ethic
Здравейте, приятели 
Днес ще ви запозная с една козметична марка, която ползвам вече 2-ри месец. Fun`Ethic е френска козметика, създадена с амбицията да опровергае твърдението, че качествената и биологична кометика, несъмнено трябва да е скъпа. Марката има 3 серии:
“Да бъдеш тийнейджър” – антибактериална и регулираща себума серия;
“Да бъдеш на 20” – за свежа и сияйна кожа;
“Живеейки своите 30” – хидратира и забавя стареенето на кожата.
Спрях се на серията “Живеейки своите 30”, тъй като исках малко по-силни продукти, които да тествам, за да видя как се отразяват върху кожа ми. Тук искам да подчертая, че мнението, което съм си изградила за тях е изцяло в следствие на спецификата на моята кожа.
Мицеларна вода – за първи път попадам на такава вода. Цветът й бих определила като липов чай с много необичаен аромат. След нанасяне върху кожата ми, тъй като аз я ползвах след почистване на грима, тоест за финал при почистването, лицето ми оставаше с един леко лепкав филтър. Нямаше го това опъване и изсушаване, а след около час, кожата ми беше мека и приятна на допир.
Рол он – Най-най-най добрата защита срещу изпотяване, която съм използваме досега! Адски странна миризма, която не знам дали би била приятна на всеки. Това се дължи на естествения произход на съставките. Предполагам всяка една от вас е ползвала какви ли не варианти за кожата под мишниците, така е и при мен. Но съм изумена от резултата, който този рол-он ми дава. Не съдържа алкохол и онзи неприятен момент след обезкосмяване го няма. Да, за лекото щипане говоря, което предизвиква дискомфорт и неприятно усещане след епилация. Ако още не сте го ползвали, препоръчвам ви го!
Сапун – вторият ми най-голям любимец. Аз обожавам сапуни! Много рядко слагам върху кожата си душ гел. Случва се, когато съм забравила да си купя сапун  . Обичам миризмата на натурални сапуни, на тези с лавандула, с роза, с екзотични нотки. Точно затова и този толкова ми хареса. Той съдържа масло от шеа, което омекотява кожата ми, а тук отново липсва опънатата и побелялата ми от сухота кожа! Бих се къпала постоянно с него ❤
Олио за лице и тяло – един продукт, който отново ми носи това усещане за природа. Специфичен аромат, който се пропива в дрехите и пижамата ми. Използвах олиото върху тялото си, вечер, след баня. Единственото, което мога да кажа е че адски бързо попиваше. Дали защото кожата ми има нужда от подобен продукт, или самата консистенция има за цел бързо проникване, но на сутринта нямаше и след от мазни участъци, само мирис на “природа”.
Вие използвали ли сте ги?
funethic био мицеларна вода био олио за тяло мицеларна вода натурален рол-он против изпотяване натурална козметика натурална козметика funethic олио за лице и тяло рол-он против изпотяване френска козметика
Ани says: Reply
Здравей, искам да те поздравя за невероятните снимки. Толкова са ефирни и свежи. Оправи сивия ми и ветровит ден.
Благодаря много, Ани <3 Аз все си мисля, че не са достатъчно добри, но ти ме мотивираш още повече! Благодаря!
Специална грижа за ТЕБ от Мъртво море – Petite Mod says: Reply
[…] сапуните, които обожавам (разказах ви за тази страст тук), така и лосионите и маслата за тяло са също едни от […]
Дантелена прe[o]мяна